ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για τη θέσπιση ειδικού προγράμματος έρευνας και τεχνολογικής ανάπτυξης, συμπεριλαμβανομένης της επίδειξης, προς διεξαγωγή από το Κοινό Κέντρο Ερευνών με άμεσες δράσεις, για την Ευρωπαϊκή Κοινότητα (1998-2002) (1999/174/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

(1) ότι, με την απόφαση αριθ. 182/1999/ΕΚ (4), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο εκτίθενται οι γενικοί άξονες και οι επιστημονικοί και τεχνολογικοί στόχοι των δραστηριοτήτων που θα πρέπει να αναληφθούν από το Κοινό Κέντρο Ερευνών (KKEρ) για την Ευρωπαϊκή Κοινότητα 7

(2) ότι το άρθρο 130 Θ παράγραφος 3 της συνθήκης ορίζει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων, που εκπονούνται βάσει του προγράμματος-πλαισίου στο εσωτερικό κάθε δράσης, και ότι σε κάθε ειδικό πρόγραμμα δειυκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7

(3) ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (5) και το άρθρο 7 παράγραφος 3 της απόφασης του Συμβουλίου σχετικά με τα ειδικά προγράμματα για την εφαρμογή των άμεσων δράσεων του τετάρτου προγράμματος πλαισίου, η Επιτροπή φρόντισε ώστε να γίνει εξωτερική αξιολόγηση, την οποία διαβίβασε, μαζί με τα συμπεράσματα και τις παρατηρήσεις της, στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7

(4) ότι, σύμφωνα με το άρθρο 130 Ι της συνθήκης, η απόφαση 1999/65/ΕΚ του Συμβουλίου, της 22ας Δεκεμβρίου 1998, σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας (6) (καλούμενους στο εξής «κανόνες συμμετοχής και διάδοσης»), έχει εφαρμογή στο παρόν πρόγραμμα πλαίσιο 7 ότι οι κανόνες αυτοί επιτρέπουν τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν ειδικό πρόγραμμα 7

(5) ότι, κατά την εφαρμογή του παρόντος προγράμματος, εκτός από τις μορφές συνεργασίας που καλύπτονται από τη συμφωνία για τον Ευρωπαϊκό Οικονομικό Χώρο ή από μια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας, ιδίως βάσει του άρθρου 130 Μ της συνθήκης, με τρίτες χώρες ή διεθνείς οργανισμούς 7

(6) ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρές και μεσαίες επιχειρήσεις (ΜΜΕ), καθώς και δραστηριότητες τόνωσης της κινητικότητας και της κατάρτισης των ερευνητών 7

(7) ότι οι ερευνητικές δραστηριότητες βάσει του πέμπτου προγράμματος πλαισίου θα πρέπει να είναι επίσης προσαρμοσμένες στην καινοτομία προκειμένου να συμβάλουν, μεταξύ άλλων, στους στόχους του πρώτου σχεδίου δράσης για την καινοτομία 7 ότι το KKEρ θα πρέπει να ασκήσει δραστηριότητες στον τομέα της καινοτομίας και μεταφοράς τεχνολογίας 7

(8) ότι στην εφαρμογή του παρόντος προγράμματος θα πρέπει να ληφθεί υπόψη η πολιτική της Κοινότητας στο θέμα της ισότητας ευκαιριών 7

(9) ότι η υλοποίηση του παρόντος προγράμματος θα πρέπει να παρακολουθείται ώστε, όταν επιβάλλεται, να προσαρμόζεται στις επιστημονικές και τεχνολογικές εξελίξεις 7 ότι, την κατάλληλη στιγμή, θα πρέπει να λάβει χώρα και αξιολόγηση της προόδου του προγράμματος εκ μέρους ανεξάρτητων εμπειρογνωμόνων 7

(10) ότι, κατά την εφαρμογή του προγράμματος αυτού, η Επιτροπή λαμβάνει τη γνώμη του διοικητικού συμβουλίου του ΚΚΕρ, σύμφωνα με τις σχετικές διατάξεις της απόφασης της Επιτροπής για την οργάνωση του ΚΚΕρ 7 ότι οι ισχύουσες διατάξεις εκτίθενται στην απόφαση 96/282/Ευρατόμ της Επιτροπής (7) 7

(11) ότι ζητήθηκε η γνώμη του διοικητικού συμβουλίου του ΚΚΕρ σχετικά με το επιστημονικό και τεχνολογικό περιεχόμενο του παρόντος ειδικού προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα άμεσων δράσεων έρευνας και τεχνολογικής ανάπτυξης, συμπεριλαμβανομένης της επίδειξης, προς διεξαγωγή από το ΚΚΕρ (καλούμενο στο εξής «ειδικό πρόγραμμα») για την περίοδο από τις 25 Ιανουαρίου 1999 έως τις 31 Δεκεμβρίου 2002.

Άρθρο 2

1. Το ποσό που κρίνεται αναγκαίο για την εκτέλεση άμεσων δράσεων από το ΚΚΕρ, βάσει του παρόντος προγράμματος ανέχεται σε 729 εκατομμύρια ευρώ.

Στο παράρτημα Ι δίνεται ενδεικτική κατανομή του ως άνω ποσού.

2. Από το ποσό της παραγράφου 1:

- 189 εκατομμύρια ευρώ αφορούν την περίοδο 1998-1999

και

- 550 εκατομμύρια ευρώ αφορούν την περίοδο 2000-2002.

Στην περίπτωση που αναφέρεται στο άρθρο 2 παράγραφος 1 στοιχείο γ) του πέμπτου προγράμματος-πλαισίου, το Συμβούλιο αναπροσαρμόζει το τελευταίο ποσό συμφωνα με το άρθρο 2 παράγραφος 1 στοιχείο γ) δεύτερη περίπτωση του πέμπτου προγράμματος-πλαισίου. Ενόσω εκκρεμεί η απόφαση του Συμβουλίου, το παρόν ειδικό πρόγραμμα δεν υλοποιείται πέραν του ορίου που αναφέρεται ανωτέρω στην πρώτη περίπτωση.

3. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους στο πλαίσιο των πολυετών δημοσιονομικών προοπτικών πόρους.

Άρθρο 3

1. Οι γενικές γραμμές, οι επιστημονικοί και τεχνολογικοί στόχοι του ειδικού προγράμματος και οι αντίστοιχες προτεραιότητες παρατίθενται στο παράρτημα II. Καθορίζονται σε συνέπεια με τις αρχές και τις τρείς κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.

2. Οι κανόνες για τη διάδοση των αποτελεσμάτων ισχύουν για το παρόν ειδικό πρόγραμμα.

3. Οι λεπτομερείς κανόνες για τη χρηματοδοτική συμμετοχή της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.

Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.

Στο παράρτημα ΙΙΙ της παρούσας απόφασης περιέχονται ειδικοί κανόνες για την εκτέλεση του προγράμματος.

Άρθρο 4

Βάσει των κριτηρίων που αναφέρονται στο άρθρο 3 παράγραφος 1 και των επιστημονικών και τεχνολογικών στόχων και προτεραιοτήτων που αναφέρονται στο παράρτημα II, η Επιτροπή:

α) παρακολουθεί την εκτέλεση του ειδικού προγράμματος με τη δέουσα βοήθεια από ανεξάρτητους εξωτερικούς εμπειρογνώμονες και υποβάλλει στο Συμβούλιο, όπου χρειάζεται, προτάσεις προσαρμογής του, σύμφωνα με το άρθρο 5 παράγραφος 1 του πέμπτου προγράμματος-πλαισίου 7

β) φροντίζει να γίνει η εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά στις δράσεις που υλοποιούνται στα πεδία που καλύπτει το ειδικό πρόγραμμα.

Άρθρο 5

1. Η Επιτροπή εκπονεί πρόγραμμα εργασίας, προσδιορίζοντας:

α) αναλυτικότερα τους στόχους του παραρτήματος II και τις προτεραιότητές του στον τομέα της ΕΤΑ 7

β) το ενδεικτικό χρονοδιάγραμμα εκτέλεσης του ειδικού προγράμματος 7

2. Το πρόγραμμα εργασίας αναπροσαρμόζεται εφόσον ενδείκνυται και θα είναι διαθέσιμο από την Επιτροπή προς όλα τα ενδιαφερόμενα μέρη σε εύχρηστη μορφή, συμπεριλαμβανομένης και της ηλεκτρονικής μορφής.

Άρθρο 6

1. Η Επιτροπή είναι υπεύθυνη για την εκτέλεση του παρόντος προγράμματος που διεξάγεται από το ΚΚΕρ.

2. Στο έργο αυτό, η Επιτροπή λαμβάνει τη γνώμη του διοικητικού συμβουλίου του ΚΚΕρ (καλούμενο στο εξής «διοικητικό συμβούλιο»), σύμφωνα με τις σχετικές διατάξεις για την οργάνωση του ΚΚΕρ.

3. Η Επιτροπή ενημερώνει τακτικά το διοικητικό συμβούλιο σχετικά με την πορεία της εκτέλεσης του παρόντος ειδικού προγράμματος.

Άρθρο 7

Η Επιτροπή έχει δικαίωμα να ζητεί από το ΚΚΕρ να εκτελεί, με βάση το κριτήριο του αμοιβαίου οφέλους, σχέδια με νομικές οντότητες εγκατεστημένες σε τρίτες χώρες, όταν αυτό συμβάλλει πράγματι στην εκτέλεση άμεσων δράσεων.

Άρθρο 8

Σύμφωνα με το άρθρο 5 παράγραφος 4 του πέμπτου προγράμματος-πλαισίου, η Επιτροπή θα ενημερώνει τακτικά το Συμβούλιο και το Ευρωπαϊκό Κοινοβούλιο για τη συνολική πρόοδο της εφαρμογής του προγράμματος.

Άρθρο 9

Η παρούσα απόφαση απευθύνεται στα κράτη μέλη.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER

(1) ΕΕ C 260 της 18.8.1998, σ. 105.

(2) Γνώμη που διατυπώθηκε στις 15 Δεκεμβρίου 1998 (δεν έχει ακόμα δημοσιευθεί στην Επίσημη Εφημερίδα).

(3) ΕΕ C 407 της 28.12.1998, σ. 123.

(4) ΕΕ L 26 της 1.2.1999, σ. 1.

(5) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(6) ΕΕ L 26 της 1.2.1999, σ. 46.

(7) ΕΕ L 107 της 30.4.1996, σ. 12.

ΠΑΡΑΡΤΗΜΑ I

ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΓΕΝΙΚΟ ΠΕΡΙΓΡΑΜΜΑ, ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣ

Α. ΑΠΟΣΤΟΛΗ ΤΟΥ ΚΚΕρ

Το ΚΚΕρ έχει ως αποστολή να προσφέρει υπαγορευόμενη από τη ζήτηση επιστημονική και τεχνική στήριξη για τη χάραξη, την ανάπτυξη, την άσκηση και την παρακολούθηση πολιτικών της Κοινότητας. Όντας υπηρεσία της Ευρωπαϊκής Επιτροπής, το ΚΚΕρ λειτουργεί ως επιστημονικό και τεχνολογικό κέντρο αναφοράς της Κοινότητας. Ευρισκόμενο πλησίον της διαδικασίας χάραξης πολιτικής, εξυπηρετεί το κοινό συμφέρον των κρατών μελών, ενώ παράλληλα δεν υπακούει σε εμπορικές ή εθνικές σκοπιμότητες.

Με τη διεξαγωγή εξειδικευμένης υψηλού επιπέδου έρευνας σε στενή επαφή με τη βιομηχανία και άλλους φορείς, το ΚΚΕρ υποστηρίζει τους ιθύνοντες χάραξης πολιτικής στην αντιμετώπιση των ανησυχιών του μεμονωμένου πολίτη, βελτιώνοντας την αλληλεπίδραση μεταξύ ανθρώπου και περιβάλλοντος και προωθώντας την αειφόρο ανάπτυξη.

Κατά την εκτέλεση της αποστολής του, το ΚΚΕρ θα ασχοληθεί με το συντονισμό των δραστηριοτήτων ΕΤΑ των κρατών μελών. Το έργο του εξαρτάται από εντατική δικτύωση με δημόσια και ιδιωτικά ιδρύματα των κρατών μελών μέσω, για παράδειγμα, δικτύων έρευνας, κοινών σχεδίων ή ανταλλαγών προσωπικού. Τούτο έχει σημασία επειδή η αποστολή του ΚΚΕρ είναι συμπληρωματική ως προς το μέρος έμμεσης δράσης του πέμπτου προγράμματος πλαισίου 7 ενώ οι έμμεσες δράσεις θα εξακολουθήσουν να αποτελούν τον κυριότερο μηχανισμό της Κοινότητας για την ανάπτυξη και δοκιμή νέων ιδεών, το ΚΚΕρ έχει ως ρόλο να υποβοηθήσει την εφαρμογή τους στην υπηρεσία εκείνων που χαράσσουν την πολιτική.

Β. ΣΤΟΧΟΣ: ΥΠΟΣΤΗΡΙΞΗ ΣΤΗ ΔΙΑΧΕΙΡΙΣΗ ΤΩΝ ΑΛΛΑΓΩΝ

Η συντελούμενη πρόοδος στην τεχνολογία, ειδικώς στις βιοεπιστήμες και στην τεχνολογία πληροφοριών, μεταβάλλει τον τρόπο διαβίωσής μας, τον τρόπο ανάπτυξης επιχειρηματικών δραστηριοτήτων και τον κόσμο στον οποίο ζούμε. Οι αλλαγές αυτές είναι πολύπλοκες και αλληλοσχετιζόμενες, ώστε οι ασχολούμενοι με τη χάραξη πολιτικής χρειάζονται στήριξη για την κατανόηση του τρόπου αξιοποίησης των τεχνολογιών προκειμένου να προσφέρουν καλύτερες υπηρεσίες στον πολίτη, για να δοθεί στη βιομηχανία η δυνατότητα να εκμεταλλευθεί νέες ευκαιρίες και για να προωθηθούν πολιτικές που προστατεύουν τον πολίτη από τους κινδύνους που συνοδεύουν τα οφέλη των ανωτέρω αλλαγών. Το ΚΚΕρ, ως ο επιστημονικός βραχίων της Επιτροπής, πρέπει να είναι ικανό να υποβοηθήσει τη διαχείριση των αλλαγών, υποστηρίζοντας τη διαδικασία χάραξης πολιτικής της Κοινότητας: διευκολύνοντας την καλύτερη κατανόηση των αναφυόμενων ζητημάτων 7 προσφέροντας επιστημονική και τεχνική στήριξη στην επεξεργασία και εφαρμογή πολιτικών 7 και παρέχοντας ρεαλιστική παρακολούθηση της αποτελεσματικότητας των μέτρων άσκησης πολιτικής.

Τα κριτήρια επιλογής των δραστηριοτήτων του ΚΚΕρ είναι τα εξής δύο:

- συνάφεια προς τις πολιτικές της Κοινότητας. Η κατανόηση του πλέγματος των ασκούμενων πολιτικών επιτρέπει στη διεξαγόμενη από το ΚΚΕρ έρευνα να είναι έγκαιρη και να στηρίζει τη διατύπωση πολιτικής στους τομείς που χρειάζεται περισσότερο,

- επικουρικότητα. Η έννοια αυτή παρουσιάζει δύο πλευρές. Κατά πρώτον, η έρευνα πρέπει να διεξάγεται σε περιοχή που είναι ενδεδειγμένη η εμπλοκή της Κοινότητας, και κατά δεύτερο θα πρέπει η εμπλοκή αυτή να διενεργείται μέσω του ΚΚΕρ. Τοιουτοτρόπως, το ΚΚΕρ δραστηριοποιείται σε τομείς όπως διασυνοριακά ζητήματα, προστασία του καταναλωτή και καταπολέμηση της απάτης, όπου η μοναδική του πανευρωπαϊκή ταυτότητα προσφέρει προστιθέμενη αξία.

Γ. ΠΡΟΓΡΑΜΜΑ ΤΟΥ ΚΚΕρ

Το ειδικό πρόγραμμα του ΚΚΕρ για το πέμπτο πρόγραμμα πλαίσιο αντανακλά τις μεγάλες αλλαγές που σημειώθηκαν στην Ευρώπη και στον ευρύτερο κόσμο κατά την τελευταία δεκαετία. Ενώ οι αλλαγές αυτές απέβησαν όλες επωφελείς για την ανάπτυξη και την ευημερία χρειάζεται προσοχή για να εξασφαλιστεί ότι θα συνεχιστεί η ανάπτυξη, ότι η ευρωπαϊκή βιομηχανία θα μπορεί να ανταγωνίζεται ισότιμα στην εσωτερική και στην ευρύτερη παγκόσμια αγορά, ότι η ανάπτυξη θα είναι αειφόρος και ότι οι πολίτες της Ευρώπης θα μπορούν να ζουν σε ένα καθαρό και ασφαλές περιβάλλον.

Κατά συνέπεια, το πρόγραμμα του ΚΚΕρ υποδιαιρέθηκε στα ακόλουθα τρία κύρια θέματα:

I. Εξυπηρέτηση του πολίτη

II. Ενίσχυση της αειφόρου αναπτύξεως

III. Υποβοήθηση της ανταγωνιστικότητας της Ευρώπης

Το πρώτο θέμα έχει ως στόχο να προσφέρει στήριξη σε πολιτική με την οποία προστατεύονται οι μεμονωμένοι πολίτες. Τούτο περιλαμβάνει μέτρα για να πεισθεί ο καταναλωτής ότι τα τρόφιμα που αναλώνει ή αγοράζει φέρουν ορθά αναγνωριστικά στοιχεία και σήμανση, ότι προστατεύεται από τις απάτες, ότι αξιοποιεί πλήρως τα οφέλη της σύγχρονης ιατρικής, ότι οι πληροφορίες που λαμβάνει είναι έγκυρες και ότι προστατεύεται από φυσικούς και ανθρωπογενείς κινδύνους.

Το δεύτερο κύριο θέμα είναι η αειφορία 7 επίτευξη ανάπτυξης με παράλληλη προστασία του περιβάλλοντος, διατήρηση των φυσικών πόρων, διατήρηση της βιοποικιλότητας και διασφάλιση ότι η Κοινότητα θα εξακολουθήσει να χρηματοδοτεί τις σχετικές πολιτικές και να αποφεύγει την υπονόμευση των σχετικών προσπαθειών από τις απάτες. Μείζονα στόχο της κοινοτικής πολιτικής αποτελεί η ενσωμάτωση του περιβαλλοντικού προβληματισμού σε όλες τις άλλες πολιτικές, και η πλαισίωση της νομοθεσίας που επιτυγχάνει την ενσωμάτωση αυτή, ενώ μείζοντα πρόκληση για το νομοθέτη αποτελεί η διατήρηση γενικής πολιτικής για ελεύθερη αγορά. Το ΚΚΕρ θα υποστηρίξει την αειφορία με τη διενέργεια αναλύσεων για τον περιβαλλοντικό αντίκτυπο που έχουν οι επιλογές πολιτικής, με υποστήριξη των μέτρων καταπολέμησης της απάτης στη γεωργική και την αλιευτική πολιτική, με την υποστήριξη της διεθνούς προσπάθειας για την πρόληψη των πλανητικών αλλαγών και με τη μελέτη του τρόπου κατά τον οποίο το ευρωπαϊκό οικοσύστημα μεταβάλλεται και θα μπορούσε να διατηρηθεί.

Το τρίτο θέμα έχει ως κύριο στόχο να συντείνει στην πολιτική ανταγωνιστικότητας της βιομηχανίας της Κοινότητας υποστηρίζοντας τη μεταφορά γνώσεων και ερευνητικών αποτελεσμάτων από την επιστημονική κοινότητα προς τους βιομηχανικούς χρήστες. Για παράδειγμα, το ΚΚΕρ θα εκμεταλλευθεί την ιδιαίτερη εμπειρογνωμοσύνη του για να διευκολύνει την αξιοποίηση των νεώτερων τεχνολογιών από αναδυόμενους κλάδους, όπως η γεωσκόπηση και τα προηγμένα υλικά (π.χ. βιοϋλικά). Θα αναληφθούν και άλλες ενδεδειγμένες δράσεις για να υποστηριχθούν καίριοι τομείς άσκησης πολιτικής, όπως η διεύρυνση και η ενσωμάτωση των υποψήφιων για ένταξη χωρών στην κοινή εσωτερική αγορά, την πολιτική προένταξης και συνεργασίας μεταξύ ΕΚ και μεσογειακών χωρών, όπου απαιτούνται περαιτέρω προσπάθειες για να βελτιστοποιηθούν δυνητικές συνέργειες μεταξύ της επιστημονικής και της βιομηχανικής κοινότητας της ΕΚ και των χωρών εταίρων της.

Δύο οριζόντια στοιχεία διατρέχουν και τα τρία ερευνητικά θέματα του ΚΚΕρ. Το πρώτο από αυτά, οι μετρήσεις, τα πρότυπα και οι δοκιμές, συνιστά μια από τις καίριες ειδικότητες του ΚΚΕρ. Το δεύτερο αντιστοιχεί στις τεχνοοικονομικές πληροφορίες που μπορούν να προσφέρουν στα όργανα της ΕΕ έγκαιρες συμβουλές όσον αφορά την ανάπτυξη νέων τεχνολογιών, την πιθανότητα να συντελεστούν επιτεύγματα, τις κοινωνικές προκλήσεις που θέτουν οι τεχνολογίες αυτές και τις πιθανές επιπτώσεις τους στην ασκούμενη πολιτική. Τούτο περιλαμβάνει την παρακολούθηση των σημειούμενων εξελίξεων σε άλλους μείζονες εμπορικούς συνασπισμούς του βιομηχανικού κόσμου για να προσδιοριστεί τί πρέπει να μας χρησιμεύσει ως μάθημα. Και οι δύο ανωτέρω εργασίες είναι γενικής εφαρμογής για όλες τις δρατηριότητες του ΚΚΕρ - ακόμη και όταν δεν αναφέρονται ρητώς.

Τέλος, το πρόγραμμα που αναπτύσσεται στη συνέχεια δεν πρέπει να θεωρείται ως αυστηρός οδηγός για τις εργασίες του ΚΚΕρ κατά την επόμενη τετραετία, αλλά μάλλον ως γενικές αδρές γραμμές που αντανακλούν την τρέχουσα εικόνα των θεμάτων άσκησης πολιτικής και των προτεραιοτήτων της. Πρέπει να αναμένονται αλλαγές στο πρόγραμμα του ΚΚΕρ, καθώς προοδεύει η επιστήμη και η τεχνολογία, και καθώς μεταβάλλονται τα θέματα άσκησης πολιτικής και οι προτεραιότητες των πελατών.

I. ΕΞΥΠΗΡΕΤΗΣΗ ΤΟΥ ΠΟΛΙΤΗ

Το πρώτο θέμα της διεξαγόμενης από το ΚΚΕρ έρευνας εστιάζεται στον πολίτη. Στόχος είναι να στηριχθούν οι πολιτικές της Κοινότητας που αποσκοπούν στην προστασία του, την παροχή πληροφοριών σε αυτόν, τη διατήρηση της υγείας του και την προστασία της ασφάλειάς του.

Η πολιτική καταναλωτών και η προστασία της υγείας τους αποτελούν σημαντικότατους παράγοντες στην πολιτική της Κοινότητας και, όντως, με τη συνθήκη του Άμστερνταμ, θα ενισχυθεί περαιτέρω η νομική βάση για την προστασία των καταναλωτών. Κύριοι στόχοι της πολιτικής είναι η προστασία του καταναλωτή στην εσωτερική αγορά 7 η ενίσχυση της διαφάνειας της αγοράς 7 η βελτίωση της εμπιστοσύνης του καταναλωτή, ιδίως με την πληρέστερη και αποτελεσματικότερη πληροφόρηση και εκπαίδευση 7 η ανάπτυξη συστήματος διαλόγου και διαβούλευσης μεταξύ της Ευρωπαϊκής Επιτροπής και οργανισμών που εκπροσωπούν τους καταναλωτές, και η βελτίωση του διαλόγου μεταξύ των τελευταίων και της βιομηχανίας 7 και η κατοχύρωση της ορθής συνεκτίμησης των συμφερόντων του καταναλωτή στην ανάπτυξη των υπόλοιπων πολιτικών που ασκεί η Κοινότητα. Το ΚΚΕρ θα προσφέρει επιστημονική στήριξη για την εν λόγω πολιτική.

Παράλληλα με τη βιοτεχνολογία, η τεχνολογία των πληροφοριών αποτελεί την ταχύτερα κινούμενη τεχνολογία, η δε πρωτοβουλία της ΕΚ για την κοινωνία των πληροφοριών, ενώ αναγνωρίζει ότι η πρόοδος υπαγορεύεται από τις δυνάμεις της αγοράς, διασφαλίζει ότι η ασκούμενη πολιτική εκμεταλλεύεται πλήρως τα οφέλη της τεχνολογίας και ότι τα μεμονωμένα άτομα μπορούν να βασίζονται σε πληροφορίες που έχουν υποστεί επεξεργασία χωρίς να αλλοιωθούν. Το ΚΚΕρ θα υποστηρίξει την πρωτοβουλία δίνοντας τεχνικές συμβουλές για αξιόπιστες υπηρεσίες και βελτιώνοντας την ευχέρεια πρόσβασης στις πληροφορίες.

Το τρίτο σκέλος της προσπάθειας του ΚΚΕρ για παροχή υπηρεσιών προς τους πολίτες εκδηλώνεται στον τομέα της υγείας. Στόχος εδώ είναι η αξιοποίηση ειδικών τεχνολογιών στις οποίες το ΚΚΕρ διαθέτει μοναδικές τεχνολογίες και εμπειρογνωμοσύνη για τη διάγνωση και τη θεραπεία νόσων.

Πέραν της ασφάλειας των τροφίμων και των ζωοτροφών, τα μέτρα της Κοινότητας για την προστασία της ασφάλειας των πολιτών περιλαμβάνουν, μεταξύ άλλων, νομοθεσία για την ασφάλεια των αυτοκινήτων, οδηγίες για τη βιομηχανική ασφάλεια και κατευθυντήριες γραμμές για τις δομικές κατασκευές. Το ΚΚΕρ θα προσφέρει τεχνική εφεδρική κάλυψη για τα ανωτέρω μέτρα, θα προσδιορίσει τον τρόπο κατά τον οποίο οι νέες τεχνολογίες μπορούν να βοηθήσουν στην αντιμετώπιση θεομηνιών που εκτείνονται πέρα από σύνορα, όπως οι πλημμύρες, και θα συμβάλει, μέσω κατάλληλου συντονισμού και δραστηριοτήτων στήριξης, στην προσπάθεια της Κοινότητας για την άρση από μη στρατιωτικούς ναρκοπεδίων, μέσω των καταλλήλων δραστηριοτήτων συντονισμού και υποστήριξης.

I.1. ΠΡΟΣΤΑΣΙΑ ΚΑΤΑΝΑΛΩΤΩΝ

Για την υγεία του καταναλωτή, υπό την αιγίδα των θεσμικών οργάνων της ΕΚ λειτουργούν επιστημονικές επιτροπές, το έργο των οποίων βασίζεται στην αριστεία, στην ανεξαρτησία και στη διαφάνεια 7 τα όργανα διενεργούν επιθεωρήσεις για να ελέγχουν την τήρηση των κανόνων υγιεινής και ασφάλειας των τροφίμων 7 και αξιολογούν και εκτιμούν τους πιθανούς κινδύνους για την υγεία του καταναλωτή.

Η έκδηλη αυτή ενίσχυση της πολιτικής καταναλωτών υπαγορεύθηκε από τη γενική επιθυμία να ισορροπηθούν, αφενός, η ταχεία αύξηση των δυνατοτήτων που προσφέρουν οι προηγμένες τεχνολογίες για την αύξηση της ποικιλίας και την περιστολή του κόστους των προϊόντων στην αγορά και, αφετέρου, ενδειδειγμένα μέτρα για την προστασία των καταναλωτών. Είναι σαφές ότι απαιτείται ισχυρή επιστημονική στήριξη προς την ανωτέρω πολιτική - αφενός για να κατανοηθούν τα πολύπλοκα ζητήματα που υπεισέρχονται και αφετέρου για να εφαρμοστεί η νεότερη τεχνολογία για τον έλεγχο της ποιότητας και της προέλευσης των προϊόντων. Το ΚΚΕρ θα στηρίξει την πολιτική της Κοινότητας στον τομέα αυτόν εφαρμόζοντας αναδυόμενες τεχνολογίες για μέτρα προστασίας καταναλωτών και θα είναι έτοιμο να εκτιμήσει και αντιδράσει σε νέους κινδύνους, ενώ αυτοί ανακύπτουν. Το έργο αυτό θα συνεπάγεται:

- έρευνα για την υποστήριξη της εναρμόνισης και της επικύρωσης μεθόδων ανάλυσης της ποιότητας και ασφάλειας των ζωοτροφών, συμπεριλαμβανομένης και της πιθανής εναρμόνισης, σε ευρωπαϊκό επίπεδο, των προτύπων για τις οργανικής προέλευσης τροφές και για τις ζωοτροφές, τα τρόφιμα, τα ποτά και τα καταναλωτικά προϊόντα 7 παροχή σημείων αναφοράς για τον προσδιορισμό της γνησιότητας και προέλευσης τροφίμων και ποτών, για τη καθιέρωση πρακτικών επιθεώρησης και για την εκτίμηση κινδύνου 7 μέθοδοι και σημεία αναφοράς προς υποστήριξη της επισήμανσης τροφίμων και της ανάπτυξης τεχνικών καταπολέμησης της απάτης,

- υποστήριξη στην υλοποίηση κοινοτικών πολιτικών στο χώρο της βιοτεχνολογίας, συμπεριλαμβανομένων μεθόδων για την παρακολούθηση και την ανίχνευση των γενετικώς τροποποιημένων οργανισμών και μελετών εκτίμησης του κίνδυνου,

- τοξικολογικές μελέτες με αντικείμενο τις επιπτώσεις και επενέργειες στην υγεία που έχουν διάφορες προσμείξεις τροφίμων, τοξικές χημικές ουσίες (π.χ. ενδοκρινικοί αναστολείς) και παθογόνοι μικροοργανισμοί 7 εκπόνηση μοντέλων και διαδικασιών για την εκτίμηση του κινδύνου,

- επικύρωση ασφαλών διαδικασιών για την αντικατάσταση των πειραμάτων in-vivo που χρησιμοποιούνται σήμερα για τον προσδιορισμό των τοξικολογικών κινδύνων που συνεπάγονται χημικές ουσίες, φαρμακευτικά παρασκευάσματα και καταναλωτικά προϊόντα.

I.2. Εφαρμογές στην ιατρική και υγεία

Πολλές τεχνολογίες που αναπτύσσει το ΚΚΕρ στους τομείς της πυρηνικής μηχανικής, της μετρολογίας, της πληροφορικής και των επιστημών υλικών έχουν δυνητικές εφαρμογές στον τομέα της ιατρικής και υγειονομικής περίθαλψης και είναι επαρκώς ώριμες για περαιτέρω ανάπτυξη. Η υλοποίηση της ανωτέρω εργασίας θα εξαρτηθεί από τη χρήση των εγκαταστάσεων και της μοναδικής εμπειρογνωμοσύνης του ΚΚΕρ, και θα εξακολουθήσει να διεξάγεται στο πλαίσιο δικτύων μαζί με την ιατρική και τη φαρμακευτική κοινότητα. Θα περιλάβει:

- ενεργό υποστήριξη, περιλαμβανομένης της επικύρωσης και της τυποποίησης, στην ανάπτυξη αντικαρκινικών θεραπειών με βάση πυρηνικές τεχνολογίες, εφαρμογές θεραπειών ραδιενεργού ενσωμάτωσης νετρονίων σε βόριο και άλφα-ανοσοθεραπείες και ιατρικές απεικονίσεις,

- προ-τυποποιητική έρευνα και επικύρωση μεθόδων δοκιμής για βιοσυμβατά υλικά και βιο-μηχανολογικά δομοστοιχεία 7 έλεγχο καταλληλότητας ορισμένων ιατρικών συσκευών για την εναρμόνιση κανόνων και προτύπων 7 ανάπτυξη, παραγωγή και πιστοποίηση υλικών αναφοράς για κλινικές διαγνώσεις και επικύρωση οργάνων δοκιμής,

- Στήριξη σε συστήματα τηλεπληροφορικής για την ασφαλή ανταλλαγή κανονιστικών πληροφοριών σχετικά με τα φαρμακευτικά παρασκευάσματα στην ΕΚ.

I.3. Αποκόμιση οφελών από την κοινωνία των πληροφοριών

Η εμπειρογνωμοσύνη του ΚΚΕρ στην τεχνολογία των πληροφοριών θα χρησιμοποιηθεί για να υποστηριχθούν πτυχές αξιοπιστίας της πρωτοβουλίας της ΕΚ για την κοινωνία των πληροφοριών και για την ενίσχυση μέτρων ελέγχου της απάτης. Η σχετική εργασία θα περιλάβει:

- υποστήριξη προς την πρωτοβουλία για την αξιοπιστία, όπου συμπεριλαμβάνονται δοκιμές και εργαλεία για την εξασφάλιση της αξιοπιστίας, έρευνα με αντικείμενο την ικανότητα επιβίωσης συστημάτων, το χαρακτηρισμό υπηρεσιών ως προς την αξιοπιστία, και διαδικασίες ελέγχου καταλληλότητας για ενσωματωμένα συστήματα 7 εφαρμογή και επίδειξη αναδυόμενων τεχνολογιών δικτύωσης, συστήματα υποστήριξης αποφάσεων και συστήματα ιατρικών δεδομένων 7 χρήση ερευνητικών αποτελεσμάτων σε εφαρμογές στατιστικών και γεωγραφικών πληροφοριών,

- Στήριξη σε μέτρα καταπολέμησης της απάτης, συμπεριλαμβανομένης της ανάπτυξης και λειτουργίας αποτελεσματικών, αξιόπιστων και ασφαλών συστημάτων επικοινωνίας μεταξύ δημόσιων αρχών των κρατών μελών και της Επιτροπής, ανάπτυξη συστήματος έγκαιρης προειδοποίησης και μεθόδων για την ανάλυση και τον έλεγχο μεγάλων ποσοτήτων πληροφοριών από διάφορες πηγές.

I.4. Ασφάλεια του πολίτη: ανθρωπογενείς και φυσικοί κίνδυνοι

Η ΕΚ διαθέτει πλήθος μέτρων για να προστατεύονται τα μεμονωμένα άτομα από τους κινδύνους. Τα μέτρα αυτά περιλαμβάνουν πρότυπα κατασκευής αυτοκινήτων, εξοπλισμού υπό υψηλή πίεση, υποχρεώσεις για τη σήμανση και κοινοποίηση επικίνδυνων χημικών ουσιών και την κοινοποίηση ατυχημάτων. Το ΚΚΕρ διαδραματίζει ενεργό ρόλο στην εφαρμογή των ανωτέρω πολιτικών και επιβοηθητικώς για την ανάπτυξη νέων μέτρων ασφάλειας:

- υποστήριξη των κοινοτικών κανονισμών βιομηχανικής ασφάλειας, αναλύοντας δεδομένα από βιομηχανικά ατυχήματα, παρέχοντας πληροφορίες προς τις αρμόδιες αρχές και τη βιομηχανία και τεχνικές συμβουλές προς την Επιτροπή,

- σχεδίαση, ανάπτυξη, επικύρωση και εναρμόνιση διαδικασιών επιθεώρησης για εξοπλισμό υπό υψηλή πίεση, με σκόπο να προσφερθεί μέγιστη ασφάλεια στο χώρο εργασίας 7 υποστήριξη στην ανάπτυξη και εφαρμογή νέων προτύπων 7 αλληλεπιδράσεις του υδρογόνου με δομικά υλικά και προετοιμασία κανόνων και προτύπων για τη βιομηχανική ασφάλεια,

- παρακολούθηση, έλεγχος και διαχείριση χημικών προϊόντων: εφαρμογή και βελτίωση κανονισμών για την κοινοποίηση, τη χορήγηση αδείας, την ταξινόμηση και την επισήμανση νέων και υφιστάμενων χημικών ουσιών 7 έρευνα με αντικείμενο την εκτίμηση περιβαλλοντικών κινδύνων,

- συντήρηση και περαιτέρω ανάπτυξη ερευνητικού βάθρου συμβάλλοντος στην επιστημονική και τεχνική βάση που χρειάζονται οι εργασίες καθαρισμού ναρκοπεδίων ξηράς που απειλούν άμαχο πληθυσμό 7 σύνταξη ευρετηρίου τύπων ναρκών και των χαρακτηριστικών τους 7 ανάπτυξη στρατηγικών για τη εξέταση ναρκοπεδίων και την κατάρτιση μεθόδων ασφαλούς ανίχνευσης και καταστροφής 7 κατάρτιση κριτηρίων και προτύπων αναφοράς, και επικύρωση μεθόδων καθαρισμού και διαθέσιμων συσκευών,

- χαρακτηρισμός χημικών ουσιών και εργαλεία για τον προσδιορισμό της προέλευσης παράνομων ναρκωτικών,

- χαρακτηρισμός της δομικής ασφάλειας μεταφορικών οχημάτων και στηθαίων ασφαλείας 7 βαθμονόμηση εγκαταστάσεων δοκιμών στα κράτη μέλη μαζί με την επικύρωση μεθόδων προσομοίωσης με σκοπό τη συμπλήρωση των παραδοσιακών δοκιμών πρόσκρουσης,

- υποστήριξη στη συγκρότηση κοινού ευρωπαϊκού συστήματος αναφοράς επεισοδίων κατά την πτήση, συμπεριλαμβανομένης της αναλύσεως της επίδρασης του ανθρώπινου σφάλματος,

- υποστήριξη στη διατύπωση και ανάπτυξη προτύπων για δομικές κατασκευές (ευρωκώδικες) 7 έρευνα για την εξασφάλιση της ασφάλειας και της αξιοπιστίας των κτιρίων και των κατασκευών πολιτικού μηχανικού έναντι σεισμικών κινήσεων, ταχέων προσκρούσεων και κραδασμών λόγω κυκλοφορίας, συμπεριλαμβανομένων των εφαρμογών για τη διατήρηση αξιόλογων μνημείων της ευρωπαϊκής πολιτιστικής κληρονομιάς, εκτίμηση της υποβάθμισής τους και τεχνικές αποκατάστασής τους,

- εφαρμογές τεχνικών γεωσκόπησης για την εκτίμηση κινδύνων και ζημιών, παρακολούθηση και μετά την κρίση διαχείριση θεομηνιών, όπως πυρκαγιών σε δάση, πλημμυρών, κατολισθήσεων, λειψυδριών και παράκτιων καταιγίδων.

II. ΕΝΙΣΧΥΣΗ ΤΗΣ ΑΕΙΦΟΡΟΥ ΑΝΑΠΤΥΞΕΩΣ

Η τεχνολογική ανάπτυξη, η αειφόρος ανάπτυξη, ο σεβασμός και η φροντίδα του περιβάλλοντος αποτελούν καίρια ζητήματα για την Κοινότητα, κατοχυρωμένα στη συνθήκη και επιδιωκόμενα μέσω κοινών πολιτικών και δράσεων.

Το κοινοτικό πέμπτο περιβαλλοντικό πρόγραμμα δράσης (1992-2000) αποτελεί τη βάση της περιβαλλοντικής πολιτικής της ΕΚ και περιγράφει τη συντελούμενη πρόοδο προς την αειφόρο ανάπτυξη ως την πρόκληση της δεκαετίας του 1990. Με ένα προσφάτως δημοσιευθέν σχέδιο δράσης προσδιορίζονται πέντε τομείς προτεραιότητας όπου χρειάζεται να κλιμακωθεί η κοινοτική δράση. Οι τομείς αυτοί αντιστοιχούν, κατά πρώτο, στη βελτίωση της ενσωμάτωσης του περιβάλλοντος στις υπόλοιπες πολιτικές, όπως η γεωργία, οι μεταφορές, η ενέργεια, η βιομηχανία και ο τουρισμός 7 κατά δεύτερον, στη χρήση ευρύτερου φάσματος μέσων, ειδικώς μέσων με βάση την αγορά, αλλά και διαρθρωτικής πολιτικής, για την υλοποίηση της πολιτικής της Κοινότητας 7 κατά τρίτον, στη βελτίωση της εφαρμογής και της επιβολής της κοινοτικής νομοθεσίας 7 κατά τέταρτον, στην ευαισθητοποίηση του κοινού και τέλος, στην αναβάθμιση της εικόνας της Ένωσης στις διεθνείς υποθέσεις - ενδυνάμωση της συνεργασίας με τις χώρες της Κεντρικής και Ανατολικής Ευρώπης και τις χώρες-εταίρους της Μεσογείου, ενίσχυση του ρόλου της Κοινότητας σε διεθνείς περιβαλλοντικές δράσεις και αντιμετώπιση εμπορικών και περιβαλλοντικών ζητημάτων.

Οι επιστημονικές και τεχνικές υπηρεσίες του ΚΚΕρ θα προσφέρουν την αναγκαία εμπειρογνωμοσύνη για να βοηθήσουν στην κατανόηση των σχετικών ζητημάτων και να στηρίξουν την υλοποίηση και των πέντε σημείων του σχεδίου δράσης. Το ευρύ φάσμα επιστημονικών ειδικοτήτων του ΚΚΕρ θα συμβάλει στην καθιέρωση ορθών και εφικτών οριών για τους ρύπους, στην παραγωγή κοινώς αποδεκτών υλικών αναφοράς και μετρήσεων για την παρακολούθησή τους, στον προσδιορισμό του αντίκτυπου της προτεινόμενης νομοθεσίας, στον εντοπισμό των καλύτερων διαθέσιμων τεχνολογιών και στην εκτίμηση των διαθέσιμων επιστημονικών γνώσεων για τη βελτίωση βιομηχανικών διεργασιών και την περιστολή της ρύπανσης, στην κατανόηση των διαδικασιών πλανητικών αλλαγών του κλίματος και του αντικτύπου των, στον εντοπισμό νέων τεχνολογιών που θα μπορούσαν να επηρεάσουν την αειφορία, Ιδιαίτερες προσπάθειες θα καταβληθούν στον ενεργειακό και στον μεταφορικό τομέα.

Η έρευνα του ΚΚΕρ με στόχο την ενίσχυση της αειφόρου αναπτύξεως θα προσφέρει στήριξη στην Επιτροπή, το Ευρωπαϊκό Κοινοβούλιο, τα κράτη μέλη και τους σχετικούς οργανισμούς της ΕΕ, θα περιλάβει δε τα ακόλουθα στοχοθετημένα θέματα:

II.1. Ενσωμάτωση της προστασίας του περιβάλλοντος στις υπόλοιπες πολιτικές της Κοινότητας

Η Επιτροπή υποχρεούται από τη συνθήκη να εκτιμά τις συνέπειες οποιασδήποτε πρότασης που έχει αντίκτυπο στο περιβάλλον και να επιχειρεί την ενσωμάτωση στόχων αειφορίας σε όλες τις τομεακές πολιτικές, όπως τη γεωργία, την ενέργεια, τις μεταφορές και την περιφερειακή ανάπτυξη. Το ΚΚΕρ θα υποστηρίξει την ανωτέρω προσπάθεια με:

- κοινωνικο- και τεχνικο-οικονομικές μελέτες για τη βελτίωση της ενσωμάτωσης της προστασίας του περιβάλλοντος στις τομεακές πολιτικές της Κοινότητας, συμπεριλαμβανομένων μελετών περιπτώσεων και ανάπτυξης μεθόδων μέτρησης και ανάλυσης κανονιστικών μέσων (π.χ. «οικονομική λογιστική παρακολούθηση»),- έρευνα για τη δυναμική κάλυψης και χρήσεων γης, τάσεις της περιφερειακής και αστικής ανάπτυξης 7 έρευνα με αντικείμενο γεωργο-περιβαλλοντικά θέματα, κυρίως με τη χρήση γεωσκόπησης 7 διαχείριση, ανάπτυξη και εναρμόνιση δεικτών περιβαλλοντικής υποβάθμισης σε παράκτιες ζώνες.

II.2. Ρύπανση

Η κοινοτική νομοθεσία επιβάλλει στις νέες μονάδες βιομηχανικής ανάπτυξης να χρησιμοποιούν τις καλύτερες διαθέσιμες τεχνικές ώστε να περιορίζεται η ρύπανση κατά ολοκληρωμένο τρόπο -δηλαδή ώστε να συνεκτιμώνται όλες οι μορφές ρύπανσης- στην ατμόσφαιρα, στο έδαφος και στα ύδατα. Προς υποστήριξη των ανωτέρω και όλων των υπόλοιπων μέτρων διαχείρισης του ελέγχου της ρύπανσης, πρέπει να αναπτυχθούν συστήματα για την ανίχνευση ρύπων και να εναρμονιστούν οι μετρήσεις σε όλα τα σημεία της Κοινότητας. Η εργασία του ΚΚΕρ θα αφορά επομένως:

- υποστήριξη στην περιβαλλοντική νομοθεσία για την ολοκληρωμένη (δηλαδή στα ύδατα, στην ατμόσφαιρα και στο έδαφος) πρόληψη και έλεγχο της ρύπανσης στη βιομηχανία 7 ανάπτυξη πλαισίου αναφοράς για τη χρήση των καλύτερων διαθέσιμων τεχνικών σε πολλούς βιομηχανικούς κλάδους 7 εκτίμηση του αντίκτυπου που έχει η νομοθεσία στην ανταγωνιστικότητα και την απασχόληση,

- υποστήριξη της διεθνούς εναρμόνισης των τεχνικών παρακολούθησης της ρύπανσης 7 ανάπτυξη και παραγωγή υλικών και μετρήσεων αναφοράς σε διάφορες μήτρες (δηλαδή έδαφος, ύδατα, ατμόσφαιρα, έμβια μέσα κ.λπ.) για τον έλεγχο της ρύπανσης,

- έρευνα για την υποστήριξη της εναρμόνισης και της επικύρωσης μεθόδων αναφοράς στην ανάλυση της ποιότητας των υδάτων, την παρακολούθηση, την επεξεργασία και τη διαχείρισή τους 7 εκτίμηση των τοξικολογικών κινδύνων που συνεπάγονται οι ρύποι στα ύδατα 7 επεμβάσεις σε περιπτώσεις ανάγκης 7 διαδικασίες και κριτήρια για τον έλεγχο της ποιότητας των υδάτων 7 μελέτες με αντικείμενο πρακτικές διαχείρισης υδάτων και τις επιπτώσεις τους σε γεωγραφικές περιοχές που προστατεύονται από την κοινοτική νομοθεσία και σε εκείνες που είναι επιρρεπείς σε πλημμύρες και λειψυδρία,

- ανάπτυξη τεχνικών για τον εντοπισμό μόλυνσης του εδάφους λόγω βιομηχανικών δραστηριοτήτων και για την παρακολούθηση συμβάντων θαλάσσιας ρύπανσης (π.χ. αποικίες φυκών, πετρελαιοκηλίδες), συμπεριλαμβανομένης της ανίχνευσης σκαφών προκαλούντων ρύπανση,

- έρευνα για την υποστήριξη της εναρμόνισης και της επικύρωσης μεθόδων και κριτηρίων ελέγχου της ποιότητας της ατμόσφαιρας για αστικές και περιαστικές περιοχές 7 επίδραση των εναλλακτικών καυσίμων στην ποιότητα της ατμόσφαιρας και τις εκπομπές μικροσωματιδίων 7 επιτήρηση της ραδιενέργειας στο περιβάλλον 7 περιφερειακά προγράμματα για την παρακολούθηση του περιβάλλοντος σε επιλεγμένες περιοχές (π.χ. σύμβαση των Άλπεων).

II.3. Πλανητικές αλλαγές

Υπογράφοντας το πρωτόκολλο του Κιότο, τα εκβιομηχανισμένα κράτη δεσμεύθηκαν να περιορίσουν τις εκπομπές αερίων θερμοκηπίου. Η Ευρωπαϊκή Ένωση, η οποία διεξήγαγε διαπραγματεύσεις για λογαριασμό των κρατών μελών, υποσχέθηκε να μειώσει τις εκπομπές σε 8 % κάτω από τα επίπεδα που είχαν το 1990. Η Ευρωπαϊκή Ένωση χρειάζεται ισχυρή τεχνική στήριξη για να διατηρήσει την αξιοπιστία της ως μέρους της σύμβασης για το κλίμα, να ενδυναμώσει τη θέση της στη διεθνή σκηνή, να κατανοήσει τα δυνατά μελλοντικά σενάρια για την Ευρώπη, συμπεριλαμβανομένων των επιπτώσεων για διαχειριζόμενους και μη διαχειριζόμενους φυσικούς πόρους, υγεία του κοινού και βιοποικιλότητα, να τονίσει τους κινδύνους και τις αβεβαιότητες και να διαμορφώσει την ενδεδειγμένη πολιτική. Το ΚΚΕρ θα υποστηρίξει την πολιτική της Κοινότητας με:

- μελέτη των ολοκληρωμένων ροών αερίων και αερολυμάτων θερμοκηπίου. Έρευνα με αντικείμενο τις διαδικασίες που οδηγούν στην εκπομπή αερίων θερμοκηπίου 7 εκτίμηση των συνεπειών που έχει το πρωτόκολλο του Κιότο στα επίπεδα εκπομπών, την ποιότητα της ατμόσφαιρας, τις κλιματικές αλλαγές και την ευρωπαϊκή οικονομία 7 υποστήριξη ευρωπαϊκών πολιτικών πρωτοβουλιών,

- εκμετάλλευση της γεωσκόπησης για χαρτογράφηση, παρακολούθηση και καταγραφή των καίριων παγκόσμιων, θαλάσσιων και χερσαίων πόρων 7 παγκόσμια συστήματα και μοντέλα πληροφοριών θα υποστηρίξουν την ανάλυση και κατανόηση των παρατηρούμενων τάσεων 7 σε ευρωπαϊκά ερευνητικά δίκτυα θα δοθεί πρόσβαση σε σύνολα παγκόσμιων δεδομένων.

II.4. Ενέργεια και μεταφορές

Η τελική κατανάλωση ενέργειας στην Ευρώπη μοιράζεται σχεδόν ισομερώς μεταξύ της βιομηχανίας (29 %), των μεταφορών (32 %) και των τομέων των νοικοκυριών και της τριτογενούς οικονομίας (39 %). Το μεγαλύτερο μέρος της τελικής κατανάλωσης προέρχεται από ορυκτά καύσιμα, όπου τα πετρελαιοειδή δεσπόζουν στον τομέα των μεταφορών, ενώ σχεδόν τα δύο τρίτα του συνόλου του γαιάνθρακα χρησιμοποιούνται για την ηλεκτροπαραγωγή. Μόνο με αποτελεσματικά μέτρα περιορισμού των εκπομπών και αντικατάστασης των ορυκτών καυσίμων από ανανεώσιμες πηγές ενέργειας θα μπορέσει η Ευρώπη να τηρήσει τις διεθνείς συμφωνίες και να επιτύχει αειφόρο ανάπτυξη. Στην πράσινη βίβλο του 1996 σχετικά με τις ανανεώσιμες πηγές ενέργειας διαπιστώθηκε ότι η συνθήκη ΕΚ προσέφερε ευρύ πεδίο για την προώθηση των ανανεώσιμων ενεργειών και υπεδείχθη να ενισχύσει η Κοινότητα την πολιτική της ώστε να επιτύχει στόχο κάλυψης του 12 % της ακαθάριστης εγχώριας ενεργειακής κατανάλωσης από τέτοιες πηγές έως το έτος 2010. Το ΚΚΕρ θα υποστηρίξει την πολιτική της Κοινότητας μέσω:

- ενσωμάτωσης των ανανεώσιμων πηγών σε ενεργειακά συστήματα και εκπόνησης των σχετικών κοινωνικο-οικονομικών μελετών 7 της ανάπτυξης νέων τεχνικών δοκιμής και κατάρτισης προτάσεων για την προετοιμασία κανόνων και προτύπων για φωτοβολταϊκά και ηλιο-θερμικά συστήματα, της νέας γενεάς συστημάτων αποθήκευσης ενεργείας, στοιχείων καυσίμου και μονωτικών και άλλων ενεργειακά αποδοτικών υλικών και μηχανημάτων 7 μελέτης του υδρογόνου ως καυσίμου με απόδοση ιδιαίτερης προσοχής σε ζητήματα ασφάλειας και ανάλυση των τεχνικο-οικονομικών πτυχών,

- συμβολής στην ανάπτυξη και την εναρμόνιση των μεθόδων δοκιμής, διαδικασιών επιθεώρησης, προδιαγραφών και προτύπων για τα υλικά και τα στοιχεία που χρησιμοποιούνται στα υψηλής αποδοτικότητας συστήματα παραγωγής ενέργειας και στα συστήματα υψηλών θερμοκρασιών. Θα πρέπει να δοθεί ειδική προσοχή στη βελτίωση της ασφάλειας και τη διάρκεια ζωής καθώς και στη μείωση των εκπομπών,

- έρευνας με αντικείμενο την αλληλεπίδραση μεταξύ νετρονίων και υλικών 7 παροχής δεδομένων αναφοράς νετρονίων για ενεργειακή παραγωγή στο πλαίσιο διεθνών συμβάσεων 7 συναφών τεχνικό-οικονομικών μελετών και υψηλής στάθμης εκπαίδευσης για την υποστήριξη της βιομηχανίας, με απόδοση ιδιαίτερης προσοχής σε εταίρους χωρών που αφορά η διεύρυνση και η προένταξη,

- ανάπτυξης και επικύρωσης νέων τεχνολογιών ελέγχου και μείωσης των εκπομπών για συστήματα χερσαίων, αεροπορικών και θαλάσσιων μεταφορών 7 ανάλυσης δεδομένων που αφορούν διάφορες τεχνολογίες μείωσης των εκπομπών και δημιουργίας εργαστηρίου αναφοράς για το συντονισμό πειραμάτων με εκ περιτροπής συνεισφορά των συμμετεχόντων, και δικτύων 7 εκπόνησης μελετών κόστους-οφέλους και τεχνικο-οικονομικών μοντέλων, και ανάπτυξης της βάσεως τεχνικών προτύπων,

- καταλλήλων μελετών εκτίμησης της εξέλιξης της ζήτησης για συστήματα αστικών και περιφερειακών μεταφορών που υποστηρίζουν την κοινοτική πολιτική των μεταφορών.

II.5. Γεωργία, ανάπτυξη της υπαίθρου και αλιεία

Αποτελεί πολιτική της Κοινότητας να καταστήσει τη γεωργία ανταγωνιστικότερη στις παγκόσμιες αγορές και να αποδώσει νέα προτεραιότητα στην αειφόρο ανάπτυξη της υπαίθρου, σε προϊόντα φιλικά για τον καταναλωτή και σε πρακτικές επηρεαζόμενες περισσότερο από την περιβαλλοντική διάσταση. Θα πρέπει να γίνει προετοιμασία για τη διεύρυνση προς ανατολάς, η οποία συνεπάγεται κατά 50 % αύξηση της γεωργικής γης και διπλασιασμό του γεωργικού εργατικού δυναμικού. Έχει σημασία να ελέγχεται η απάτη λόγω του σχετικού προϋπολογισμού και των ανησυχιών για την υγεία στην περίπτωση της γεωργίας, και λόγω των ανησυχιών για την αειφορία στην περίπτωση της αλιείας. Το ΚΚΕρ θα εξακολουθήσει να διαδραματίζει ενεργό ρόλο υποστηρίζοντας την άσκηση πολιτικής μέσω:

- της εκπόνησης μελετών και σεναρίων των τεχνικο-οικονομικών προοπτικών προς υποστήριξη της καλύτερης κατανόησης των μακροπρόθεσμων τάσεων των πολιτικών που σχετίζονται με την τροφική αλυσίδα και την περιφερειακή ανάπτυξη. Θα δοθεί έμφαση στη συμβολή της επιστήμης και της τεχνολογίας στις ανωτέρω νευραλγικές πολιτικές της Κοινότητας και θα εξεταστεί το ευρύτερο πολιτικό πλαίσιο (π.χ. διεύρυνση, μεσογειακή πολιτική),

- της εκπόνησης μελετών με αντικείμενο την εξέλιξη της υπαίθρου παρακολούθησης με γεωσκοπήσεις των σημειούμενων αλλαγών σε αγροτικές και παράκτιες περιοχές (περιβαλλοντικές επιπτώσεις, ανάπτυξη και διαχείριση δασών, τάσεις στη γεωργία και υδατοκαλλιέργεια, τουρισμός) 7 διαχείριση της αιγιαλίτιδας ζώνης,

- της ανάπτυξης και εκτίμησης μεθόδων για την επιτήρηση δραστηριοτήτων στον αλιευτικό τομέα που υπάγονται,

- της ανάπτυξης γεωργο-μετεωρολογικών μοντέλων για την πρόβλεψη της εσοδείας (ιδιαίτερα ενόψει της διεύρυνσης της Κοινότητας) 7 παρακολούθησης των αποτελεσμάτων για τη διασφάλιση συνέπειας προς τις προτεραιότητες της κοινής γεωργικής πολιτικής και τα μέτρα καταπολέμησης της απάτης 7 εναρμόνισης και ποιοτικού ελέγχου των εργασιών που επιτελούνται στα κράτη μέλη με αντικείμενο τις δηλώσεις των γεωργών 7 επαναπροσανατολισμού του συστήματος γεωργικών πληροφοριών προς τομείς προτεραιότητας των γεωργικών δραστηριοτήτων 7 ανάπτυξης προηγμένων στατιστικών μεθόδων και στρατηγικών δειγματοληψίας για τον έλεγχο των επιδοτήσεων στο αποφασιστικό στάδιο της εκκαθάρισης των λογαριασμών,

- σχεδιασμού και λειτουργίας βάσης δεδομένων για την καταγραφή και την παρακολούθηση των διακινήσεων ζώων σε όλα τα σημεία της Κοινότητας 7 παροχής τεχνικής στήριξης για την υλοποίηση ενός αξιόπιστου συστήματος αναγνώρισης και σήμανσης για τα ζώα της Κοινότητας, συμπεριλαμβανομένου του συνολικού ποιοτικού ελέγχου και της πιστοποίησης ηλεκτρονικών συστημάτων,

- της ανάπτυξης και της παραγωγής πιστοποιημένων υλικών αναφοράς και της ανάπτυξης μεθόδων αναφοράς για την εξασφάλιση της ποιότητας των γεωργικών προϊόντων (π.χ. θρεπτικά συστατικά, προσμίξεις ιχνοστοιχείων σε πρώτες ύλες κ.λπ.)

III. ΥΠΟΒΟΗΘΗΣΗ ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΗΣ ΕΥΡΩΠΗΣ

Πρωτεύουσες συμβολές της Κοινότητας προς την οικονομική ανάπτυξη, την αύξηση και τη δημιουργία απασχόλησης αποτελούν η προώθηση της βιομηχανικής ανταγωνιστικότητας και μια αποδοτική εσωτερική αγορά για τα πάσης φύσεως προϊόντα και υπηρεσίες. Η Κοινότητα παρομοίως διαπραγματεύεται εμπορικές συμφωνίες με τρίτες χώρες, εξασφαλίζεται ισότιμη πρόσβαση σε αγορές για τα προϊόντα της Κοινότητας και τονώνεται η οικονομική αύξηση σε αναπτυσσόμενες χώρες. Η οικονομική αύξηση αποτελεί επίσης το στόχο της διαρθρωτικής χρηματοδότησης, συμπεριλαμβανομένων προγραμμάτων όπως το Phare και το Tacis, που βοηθούν τις λιγότερο ευνοημένες περιφέρειες και χώρες να προετοιμαστούν για πληρέστερη ένταξη στην εσωτερική αγορά και την παγκόσμια οικονομία.

Η διεξαγωγή εμπορίου υπό ισότιμους όρους εξαρτάται από διεθνώς συμφωνημένα πρότυπα, το δε ΚΚΕρ θα εξακολουθήσει να υποστηρίζει την προώθηση και την ανάπτυξη ευρωπαϊκών και διεθνών κανόνων, προτύπων, κωδίκων ορθής πρακτικής και εργαλείων αναφοράς που έχουν υγιείς βάσεις. Η υποστήριξη της διαρθρωτικής πολιτικής θα περιλάβει τη μεταφορά αναπτυσσόμενης στο ΚΚΕρ τεχνολογίας προς τη βιομηχανία και μέτρα τόνωσης της ανταγωνιστικότητας των αναδυόμενων κλάδων στις παγκόσμιες αγορές, όπως του κλάδου γεωσκόπησης, όπου το ΚΚΕρ διαθέτει ιδιαίτερη εμπειρογνωμοσύνη, και της ανάπτυξης επιστημονικής υποδομής στις χώρες-εταίρους της Μεσογείου. Οι ανωτέρω προσπάθειες θα υποστηριχθούν από μελέτες πολλαπλής εφαρμογής για να προσδιοριστεί, αφενός, ο τρόπος κατά τον οποίο μεταφέρεται η τεχνολογία από την έρευνα προς τη βιομηχανία, και, αφετέρου, ο τρόπος κατά τον οποίο επηρεάζεται η απασχόληση από μεταβαλλόμενα σχήματα της βιομηχανίας.

III.1. Απασχόληση, τεχνολογία και βιομηχανική ανταγωνιστικότητα

Στο μέλλον, τα ζητήματα που σχετίζονται με την απασχόληση και την ανταγωνιστικότητα θα εξακολουθήσουν να δεσπόζουν στις πολιτικές συζητήσεις στην Ευρώπη. Το ΚΚΕρ θα στηρίξει το εν λόγω θέμα μέσω:

- διερεύνησης της αλληλεξάρτησης μεταξύ τεχνολογίας, απασχόλησης και ανταγωνιστικότητας 7 εντοπισμού των ορθότερων πρακτικών για την υποστήριξη της ανάπτυξης και της απασχόλησης 7 ανάλυσης της επίδρασης των κοινωνιακών τάσεων (ηλικία, φύλο κ.λπ.), των διαρθρωτικών αλλαγών σε κλάδους (βιομηχανία, υπηρεσίες, θεσμικά όργανα κ.λπ.), των τεχνολογικών αλλαγών και πολιτικών της Κοινότητας (ευρώ, διεύρυνση και κατάργηση των κανονιστικών ρυθμίσεων κ.λπ.) επί της μελλοντικής ανταγωνιστικότητας και απασχόλησης στην Ευρώπη,

- ανάλυσης των παραγόντων που περιορίζουν την ανάπτυξη λιγότερο ευνοημένων ευρωπαϊκών περιφερειών με σκοπό την εξάλειψη των φραγμών και τη βελτίωση της ανταγωνιστικότητας και της απασχόλησης 7 ανάλυσης προοπτικών των κοινοτικών ερευνητικών προτεραιοτήτων και του ρόλου που διαδραματίζει η επιστήμη και τεχνολογία για την περιφερειακή ανάπτυξη.

III.2. Υποστήριξη κατάρτισης προτύπων προς το σύστημα του διεθνούς εμπορίου

Οι βιομηχανίες χρειάζονται προβλέψιμες και αξιόπιστες συνθήκες πρόσβασης στην αγορά πριν πραγματοποιήσουν τις σοβαρές επενδύσεις που χρειάζονται για να διεισδύσουν σε αυτήν. Οι πάσης φύσεως παράγοντες της αγοράς χρειάζονται επίσης να αναφέρονται σε παγιωμένες, επαληθεύσιμες και διεθνώς αποδεκτές μετρήσεις ώστε να διασφαλίσουν τη διαφάνεια των κανονιστικών ρυθμίσεων της αγοράς και να αποφύγουν τον αθέμιτο ανταγωνισμό και τις άσκοπες αντιδικίες. Κατά την επιδίωξη των ανωτέρω στόχων, το ΚΚΕρ θα αναλάβει τα ακόλουθα:

- ο χαρακτηρισμός, η παραγωγή, η αποθήκευση, η δοκιμή σταθερότητας και η διεθνής διανομή υλικών αναφοράς πιστοποιημένων από το Κοινοτικό Γραφείο Αναφοράς (ΚΓΑ) υποβοηθεί πολλές από τις επιτελούμενες από το ΚΚΕρ δραστηριότητες προς υποστήριξη διαφόρων πολιτικών (περιβάλλοντος, προστασίας καταναλωτών, υγείας, βιομηχανικής ανταγωνιστικότητας κ.λπ.) 7 αναφέρεται η παραγωγή πιστοποιημένων βιομηχανικών υλικών αναφοράς, ιδιαίτερα όταν χρειάζεται επείγουσα επέμβαση ή αντικατάσταση αποθεμάτων,

- ανάπτυξη και διεξαγωγή πρωτογενών ισοτοπικών μετρήσεων 7 παραγωγή ισοτοπικών υλικών αναφοράς και συγκρότηση εικονικού ινστιτούτου πρωτογενών ισοτοπικών μετρήσεων με τα ινστιτούτα εθνικών μετρήσεων, για τη διασυνοριακή συγκρισιμότητα χημικών μετρήσεων, προς υποστήριξη των φορέων διαπίστευσης και των συστημάτων ποιοτικής διασφάλισης και για τη δυνατότητα αναγωγής των χημικών μετρήσεων σε κοινά πρότυπα 7 υποστήριξη προς τα κράτη μέλη για τη συγκρότηση των μετρολογικών συστημάτων τους,

- ανάπτυξη και επικύρωση αναλυτικών μεθόδων αναφοράς για στοιχεία και τις χημικές τους μορφές, ραδιονουκλεϊδια και οργανικά συστατικά 7 έρευνα με αντικείμενο τη μετρολογία ραδιονουκλεϊδών για την παρασκευή πρωτογενών προτύπων, βαθμονομήσεις εξοπλισμού και προσδιορισμός ιχνοστοιχείων,

- προ-τυποποιητική έρευνα και υποστήριξη στην ανάπτυξη μετρήσεων και προτύπων δοκιμών για υλικά σε αναδυόμενες τεχνολογίες, όπως τεχνολογίες νανομετρικής κλίμακας.

III.3. Καινοτομία και μεταφορά τεχνολογίας

Είναι γενικώς αποδεκτό ότι η καινοτομία είναι ο μοχλός της ανταγωνιστικότητας και της ανάπτυξης. Το ΚΚΕρ θα υποστηρίξει προσπάθειες για την κατανόηση των διεργασιών με τις οποίες ελέγχεται η μεταφορά τεχνολογίας από τον ερευνητικό τομέα προς τον ιδιωτικό, και θα λάβει μέτρα για τη μεγιστοποίηση του οφέλους που θα αποφέρει η τεχνολογία του προς τη βιομηχανία. Οι εργασίες περιλαμβάνουν:

- εκπόνηση μελετών σχετικών με το ευρωπαϊκό σύστημα καινοτομίας, με στόχο τη βελτίωση της αξιοποίησης του επιστημονικού και τεχνολογικού δυναμικού της Ευρώπης. Ιδιαίτερη προσοχή θα δοθεί στον εντοπισμό των βέλτιστων μεθόδων και πρακτικών για τη δημιουργία, τη μεταφορά και την εμπορία των γνώσεων, την οργάνωση επιχειρήσεων, τις εκπαιδευτικές και επιμορφωτικές απαιτήσεις και τις ιδιαίτερες ανάγκες των ΜΜΕ, αναπτύσσοντας τη διεπαφή των δικτύων του ΚΚΕρ με τα δίκτυα της πολιτικής για τις επιχειρήσεις,

- υποστήριξη στην ανάπτυξη ανταγωνιστικού και αειφόρου κλάδου γεωσκοπήσεων προστιθέμενης αξίας στην Ευρώπη, με τον εντοπισμό νέων χρηστών, την ανάπτυξη νέων προϊόντων και υπηρεσιών, και την ανάπτυξη εργαλείων υποστήριξης πελατών για δεδομένα, πληροφορίες και υπηρεσίες γεωσκοπήσεων,

- αξιοποίηση των αποτελεσμάτων του ΚΚΕρ 7 εκπόνηση μελετών για την κατανόηση των αναγκών των χρηστών 7 επιλογή έργων καινοτομίας και μεταφοράς τεχνολογίας για τεχνικές αναπτυσσόμενες από το ΚΚΕρ 7 επιδείξεις σε χρήστες και δυνητικούς επενδυτές. Θα δοθεί προτεραιότητα στη συνεργασία με ΜΜΕ δραστηριοποιούμενες στην υψηλή τεχνολογία.

III.4. Διεύρυνση, προένταξη και διεθνής συνεργασία

Τα αυξημένα ρεύματα τεχνολογίας στο πλαίσιο της παγκοσμιοποίησης των αγορών, οι σημερινοί στόχοι εξωτερικής πολιτικής της ΕΚ και η ανάγκη για αποτελεσματική προστασία των οικονομικών συμφερόντων της ΕΕ επιβάλλουν την ενίσχυση του διαλόγου και της συνεργασίας σε θέματα επιστήμης και τεχνολογίας με τις μελλοντικές χώρες εταίρους. Το ΚΚΕρ θα υποστηρίξει τη διαδικασία διεύρυνσης μοιραζόμενο τις γνώσεις του με επιστήμονες από μελλοντικά κράτη μέλη, φιλοξενώντας τους επιστήμονες των χωρών αυτών και ενθαρρύνοντάς τους να χρησιμοποιούν τις εγκαταστάσεις του και να ενταχθούν στα δίκτυά του. Ειδικότερα το ΚΚΕρ:

- Θα προωθήσει τη σύμπραξη στα διεθνή προγράμματα αξιολόγησης μετρήσεων των σχετικών οργανισμών σε χώρες υποψήφιες για τη διεύρυνση της ΕΕ και σε άλλες τρίτες χώρες 7 επέκταση των δικτύων για τα προηγμένα υλικά και τα πρότυπα στις βιομηχανίες και τα ερευνητικά ιδρύματα των εν λόγω χωρών,

- θα αναπτύξει τη συνεργασία με τις χώρες εταίρους της Νότιας και Ανατολικής Μεσογείου, με σκοπό την ανταλλαγή των βέλτιστων πρακτικών και επιστημονικών γνώσεων θα συμβάλει από τεχνικό-οικονομική άποψη στους στόχους της διαδικασίας της Βαρκελώνης,

- θα αναπτύξει πολυεπιστημονική βάση δεδομένων με εναρμονισμένα και σύντονα γεωγραφικά στοιχεία για μια διευρυμένη Ευρωπαϊκή Ένωση. Το ΚΚΕρ θα προσφέρει τον αναγκαίο τεχνικό συντονισμό και θα υποστηρίξει την ανάπτυξη προτύπων για λογισμικό και μεθόδους με στόχο την πλήρη διαλειτουργικότητα των συστημάτων γεωγραφικών πληροφοριών.

ΠΑΡΑΡΤΗΜΑ III

ΙΔΙΑΙΤΕΡΟΙ ΚΑΝΟΝΕΣ ΓΙΑ ΤΗΝ ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ

1. Η Επιτροπή, έπειτα από διαβούλευση με το διοικητικό συμβούλιο του ΚΚΕρ., θα υλοποιήσει τις άμεσες δράσεις με βάση τους περιγραφόμενους στο παράρτημα II επιστημονικούς στόχους και περιεχόμενο. Οι δραστηριότητες που σχετίζονται με τη δράση αυτή εκτελούνται στα ανάλογα ινστιτούτα του Κοινού Κέντρου Ερευνών (ΚΚΕρ).

2. Κατά την υλοποίηση των δραστηριοτήτων του, το ΚΚΕρ, όποτε είναι σκόπιμο και εφικτό, θα συμμετέχει σε ή θα οργανώνει δίκτυα δημόσιων και ιδιωτικών εργαστηρίων των κρατών μελών ή ευρωπαϊκούς ερευνητικούς ομίλους. Ιδιαίτερη προσοχή θα αποδοθεί στο συντονισμό με τη βιομηχανία, ιδίως με ΜΜΕ. Ερευνητικοί φορείς εγκατεστημένοι σε τρίτες χώρες θα μπορούν επίσης να συμπράττουν σε σχέδια επιστημονικής και τεχνικής συνεργασίας μεταξύ της Κοινότητας και των οικείων τρίτων χωρών. Ιδιαίτερα θα προσεχθεί η συνεργασία με ερευνητικά εργαστήρια και ινστιτούτα των χωρών της Κεντρικής και Ανατολικής Ευρώπης και της πρώην Σοβιετικής Ένωσης.

Οι αποκτώμενες γνώσεις από την υλοποίηση των σχεδίων θα διαδοθούν από το ίδιο το ΚΚΕρ (λαμβάνοντας υπόψη πιθανούς περιορισμούς λόγω απορρήτου).

3. Τα συνοδευτικά μέτρα θα περιλάβουν:

- την οργάνωση επισκέψεων στα ινστιτούτα του ΚΚΕρ εκ μέρους υποτρόφων, επιστημονικών επισκεπτών και αποσπασμένων εμπειρογνωμόνων,

- τη διοργάνωση απόσπασης προσωπικού του ΚΚΕρ σε εθνικά εργαστήρια, βιομηχανικά εργαστήρια και πανεπιστήμια,

- εξειδικευμένη επιμόρφωση προς υποστήριξη της επεξεργασίας ή εφαρμογής ευρωπαϊκών πολιτικών και εξειδικευμένη επιμόρφωση με έμφαση στον πολυεπιστημονικό χαρακτήρα,

- συστηματική ανταλλαγή πληροφοριών, μεταξύ άλλων, μέσω της διοργάνωσης επιστημονικών σεμιναρίων, εργαστηρίων και ημερίδων, και επιστημονικών δημοσιεύσεων,

- την ανεξάρτητη επιστημονική και στρατηγική αξιολόγηση των επιδόσεων των έργων και προγραμμάτων.